Wikiloc - 192. Senderisme en tren: Cul de Portadora, Puig de l'Hospici i St. Salvador de les Espases (100 Cims) des de Monistrol
Senderisme en tren
Senderisme en tren on Wikiloc
192. Senderisme en tren: Cul de Portadora, Puig de l'Hospici i St. Salvador de les Espases (100 Cims) des de Monistrol on Wikiloc

192. Senderisme en tren: Cul de Portadora, Puig de l'Hospici i St. Salvador de les Espases (100 Cims) des de Monistrol
LA TRAVESSA Escènica, panoràmica, de vistes dilatades... així de fàcil es pot resumir aquesta ruta que recorre, des de l'estació de Monistrol de Montserrat (FGC), les serres de Cul de Portadora, de l'Hospici i del Cairat. De ben segur ens fet un fart d'observar-les des de Montserrat estant, però les hem trepitjades poc. Situades al marge esquerre del Llobregat, no formen part del parc natural però, sí del seu entorn de protecció. Més baixes i menys espectaculars que les agulles montserratines, esdevenen des de la seva posició just a l'altre marge del riu Llobregat, una atalaia privilegiada des d'on gaudir de Montserrat des de punts de vista no coneguts. Però la ruta és molt més. Ens enfilarem al coll de la Creu per visitar les restes d'un antic hostal medieval fet construir per Pere el Cerimoniós i que donava de ben segur un bon aixopluc als pelegrins i visitants que es dirigien al monestir. Visitarem també visitarem ermites com la de Sant Salvador de les Espases, situada sota mateix del cim del mateix nom inclòs a la llista dels 100 Cims de la FEEC, i veurem les restes del gran Balneari de La Puda, ara abandonat i en ruïnes. Així mateix, a part de trepitja els cims del Cul de Portadora (461 m), L'Hospici (517,9 m), la Socarrada (518,6 m) i de Sant Salvador de les Espases (413 m), recorrerem part del sender GR-270 a tocar del riu Llobregat fins Monistrol, un camí fluvial interessant, especialment en primavera o tardor. VARIANT Si considereu que aquesta ruta és massa llarga, podeu optar per baixar a l'estació d'Aeri de Montserrat directament des del coll de les Bruixes seguint en tot moment el PR C-167. Podeu seguir aquesta versió més curta de la travessa a Ruta ST193 ELS TRENS -Estació de sortida: Monistrol de Montserrat. Estació dels FGC de la línia del Llobregat dels Ferrocarrils de la Generalitat. Es troba al barri de l'estació, una mica allunyada del centre de la població. Connecta amb el cremallera de Montserrat. La ruta passa per l'estació de FGC d'Aeri de Montserrat, contigua i anterior a la de Monistrol en direcció a Manresa. En cas de necessitat, podem acabar aquí la travessa. Podeu consultar aquí els HORARIS DELS FERROCARRILS DE LA GENERALITAT